Shkolla fillore

parapamje|Pamja e brendshnme e një klase të arsimit fillor
**Shkolla fillore** është një institucion arsimor (lloj shkolle) në të cilën nxënësit (fëmijët) marrin arsim fillor prej moshës pesë (5) ose gjashtë (6) vjeçare deri në moshën dymbëdhjetë (12) vjeçare, e që përfshin periudhën prej moshës parashkollore deri në shkollë të mesme. (Në disa vende ekziston edhe një fazë e ndërmjetme e shkollimit ndërmjet arsimit fillor dhe arsimit të mesëm). 

## Përmbledhje 
Në pjesën më të madhe të botës, arsimi fillor është faza e parë e arsimit të detyrueshëm dhe zakonisht është në dispozicion pa pagesë, por mund të ofrohet edhe me një tarifë ose pagesë të caktuar në shkollat e pavarura dhe private.

Termi *shkollë fillore* rrjedh nga frëngjishtja: *école primaire*, e cila si term ishte përdorur qysh në vitin 1802.
* *Shkolla fillore (Primary school)* është term më i preferuar në Mbretërinë e Bashkuar, Irlandë dhe shumë vende të Komonuelthit si dhe në shumicën e publikimeve të Organizatës për Arsim, Shkencë dhe Kulturë të Kombeve të Bashkuara (United Nations Educational, Scientific, and Cultural Organization - UNESCO).
* *Shkolla elementare (Elementary school)* është term më i preferuar në disa vende tjera, veçanërisht në Shtetet e Bashkuara dhe Kanada.

Në disa vende, shkollimi fillor ka qenë historikisht i ndarë në mes të *shkollave të ulta fillore* (*LP shkollat*), të cilat në fakt ishin shkolla elementare si dhe *shkollave të larta fillore* (*HP shkollat*), të cilat janë themeluar për të siguruar një mësim më praktik për klasat më të varfëra se sa çfarë ishte ofruar në shkollat e mesme.

Në nivel ndërkombëtar, shkolla fillore (arsimi fillor) shihet si themeli i zhvillimit të mëtejshëm akademik dhe social të fëmijëve. Ai synon të pajisë nxënësit me aftësitë bazë të leximit, shkrimit dhe matematikës, si dhe me njohuri fillestare për shoqërinë, shkencën dhe kulturën. Përveç përmbajtjes akademike, shkolla fillore shpesh ka edhe një rol të rëndësishëm në formimin e vlerave, disiplinës dhe aftësive sociale që do të shoqërojnë individin gjatë gjithë jetës.

Në shumë sisteme arsimore, arsimi fillor është i strukturuar në cikle të caktuara kohore, zakonisht prej katër deri në gjashtë vite, dhe përbën bazën mbi të cilën ndërtohet arsimi i mesëm. Kohëzgjatja dhe përmbajtja e këtij niveli mund të ndryshojnë sipas vendit, por qëllimi mbetet i njëjtë: sigurimi i një arsimi dhe edukimi të barabartë dhe gjithëpërfshirës për të gjithë fëmijët, pavarësisht prejardhjes sociale apo ekonomike. Për këtë arsye, arsimi fillor shpesh shihet si një e drejtë themelore e njeriut dhe si një investim i domosdoshëm për zhvillimin e qëndrueshëm të shoqërisë.

## Shih edhe 
* Shkolla
* Kolegji
* Gjimnazi
* Akademia
* Arsimi fillor
* Universiteti
* Shkolla e mesme
* Institucioni arsimor

## Literatura 
* 
* 
* 
* 
* 
* 
* 
* 
* 
* 
* Teaching for Transfer of Learning. Thomas, Ruth; National Center for Research in Vocational Education, Berkeley, CA.. 93 NCRVE, December 1992.
* Perkins, D. (1992). Transfer of Learning. International Encyclopedia of Education, 2. Retrieved March 23, 2015.
* 
* 
* 
* 
* Doherty, J. and Hughes, M. (2009). Chapters 6 and 7. *Child Development Theory and Practice 0-11*. Essex: Pearson.
* 
* 

## Referime 
## Lidhje të jashtme 
* National Center for Education Statistics (NCES) (United States)
* Elementary Schools with Education and Crime Statistics (United States)